**ԴԻՄԵԼՈՒ ՈՒՂԵՑՈՒՅՑ**

**ՃԱՊՈՆԻԱՅԻ ԿԱՌԱՎԱՐՈՒԹՅԱՆ (MEXT) ԿՐԹԱԹՈՇԱԿ 2017**

**(ՈՒՍՈՒՑՉԻ ՎԵՐԱՊԱՏՐԱՍՏՈՒՄ)**

Կրթության, մշակույթի, սպորտի, գիտության և տեխնոլոգիաների նախարարությունը (MEXT) օտարերկրացի ուսուցիչներին առաջարկում է կրթաթոշակ ճապոնական համալսարաններում դպրոցական կրթության վերաբերյալ ուսումնասիրություն կատարելու համար։

**1. ՈՐԱԿԱՎՈՐՈՒՄ**

MEXT-ը Ճապոնիայում ուսանելու համար դիմումներ է ընդունում միջազգային ուսանողներից։ Մեր նպատակն է ձևավորել մարդկային ռեսուրսներ, ովքեր Ճապոնիայում ուսման միջոցով բարեկամության կամուրջ կդառնան Ձեր երկրի և Ճապոնիայի միջև և կնպաստեն երկու երկրների և ամբողջ աշխարհի զարգացմանը։

1. Քաղաքացիություն. դիմորդները պետք է ունենան Ճապոնիայի հետ դիվանագիտական հարաբերություններ ունեցող   
    երկրի քաղաքացիություն։ Դիմելու պահին   
    Ճապոնիայի քաղաքացիություն ունեցող դիմորդը չի   
    կարող դիմել։ Այնումենայնիվ,   
    երկքաղաքացիություն ունեցող անձինք, ովքեր   
    ունեն Ճապոնիայի քաղաքացիություն, բայց դիմելու

ժամանակ ապրում են Ճապոնիայից դուրս, կարող են դիմել՝ պայմանով, որ պետք է մինչև Ճապոնիա ժամանելը հրաժարվեն ճապոնական քաղաքացիությունից և ընտրեն օտար երկրի քաղաքացիություն։ Դիմորդների նախնական ընտրությունը կանցկացվի այն երկրում գտնվող Ճապոնիայի դեսպանության կամ հյուպատոսության կողմից (այսուհետև՝ «ճապոնական դիվանագիտական առաքելություն»), որի քաղաքացին է հանդիսանում դիմորդը։

1. Տարիք. դիմորդները պետք է ծնված լինեն 1982թ. ապրիլի 2-  
    ին կամ հետո։
2. Կրթություն և կարիերա. դիմորդները պետք է լինեն համալսարանի կամ   
    ուսուցիչների պատրաստման դպրոցի   
    շրջանավարտներ և որպես ուսուցիչ աշխատած   
    լինեն իրենց երկրի   
    տարրական/միջնակարգ կրթական   
    հաստատություններում կամ ուսուցիչների   
    պատրաստման դպրոցում (բացի՝   
    համալսարաններից) ընդհանուր հինգ տարի՝ 2017թ.   
    ապրիլի 1-ի դրությամբ։ Համալսարանի   
    դասախոսական կազմի անդամները չեն կարող   
    դիմել։
3. Ճապոներենի իմացություն. դիմորդները պետք է ճապոներեն սովորելու   
    ցանկություն ունենան։ Դիմորդները պետք է   
    հետաքրքրված լինեն Ճապոնիայով և   
    ցանկանան խորացնել Ճապոնիայի մասին   
    իրենց գիտելիքները Ճապոնիա ժամանելուց   
    հետո։ Դիմորդները պետք է նաև կարողանան   
    հետազոտություններ կատարել և հարմարվել   
    կյանքին Ճապոնիայում։
4. Առողջություն. Ճապոնիայում սովորելու համար դիմորդները   
    պետք է բժշկի կողմից առողջ ճանաչված   
    լինեն` ներկայացնելով առողջության մասին   
    սահմանված տեղեկանք։։
5. Ժամանում Ճապոնիա. դիմորդները պետք է կարողանան ժամանել   
    Ճապոնիա նշված ժամանակահատվածում   
    (սովորաբար՝ հոկտեմբեր), ծրագրի սկզբից երկու   
    շաբաթ առաջ։ (Եթե դիմորդը անձնական   
    նկատառումներով Ճապոնիա է ժամանում ավելի   
    վաղ, նրա ճանապարհածախսը չի փոխհատուցվում։   
    Չհաշված որոշ բացառիկ դեպքեր՝ դիմորդը պետք է   
    հրաժարվի կրթաթոշակից, եթե չի կարող մինչև   
    նշված ժամանակահատվածի ավարտը ժամանել   
    Ճապոնիա)։
6. Վիզա. դիմորդները պետք է ստանան   
    «ուսանողական» վիզաներ և Ճապոնիա   
    մուտք գործեն «ուսանող» կացության   
    կարգավիճակով։ Վիզաները պետք է տրամադրվեն   
    այն երկրների ճապոնական դիվանագիտական   
    առաքելությունների կողմից, որոնց քաղաքացի է   
    հանդիսանում դիմորդը։ Նրանք, ովքեր կփոխեն   
    իրենց «ուսանող» կարգավիճակը մեկ այլ   
    կարգավիճակով, կզրկվեն Ճապոնիայի   
    կառավարության կրթաթոշակ ստանալու   
    հնարավորությունից այն օրը, երբ նրանց   
    կարգավիճակը փոխվի։
7. Կրթաթոշակի ժամկետի ավարտից անմիջապես հետո դիմորդները պետք է վերադառնան իրենց երկիր և վերսկսեն իրենց աշխատանքը։ Դիմորդներն ուսուցչի իրենց կարիերայում պետք է կիրառեն Ճապոնիայում դպրոցական կրթության վերաբերյալ արված հետազոտության արդյունքները։ Եթե դիմորդը կրթաթոշակի ժամկետի ավարտից անմիջապես հետո չվերադառնա իր երկիր և չվերսկսի իր աշխատանքը, նա ստիպված կլինի վերադարձնել կրթաթոշակի ողջ գումարը առաջին իսկ արված վճարումից սկսած։

Բացի այդ՝ Ճապոնիայում ուսանելու ընթացքում, դիմորդը պետք է խթանի Ճապոնիայի և իր երկրի միջև փոխըմբռնումը՝ մասնակցելով դպրոցներում և համայնքներում տարբեր միջոցառումների, որոնք միտված են Ճապոնիայի միջազգայնացմանը նպաստելուն։ Դիմորդը պետք է ջանքեր գործադրի իր երկրի և Ճապոնիայի միջև հարաբերությունների զարգացման ուղղությամբ՝ ավարտելուց հետո համալսարանի հետ սերտ կապեր պահպանելով, հայրենիք վերադառնալուց հետո հարցախույզերի անցկացման հարցում համագործակցելով և իր երկրում ճապոնական դիվանագիտական առաքելության կողմից իրականացվող համապատասխան ծրագրերին և միջոցառումներին մասնակցելով։

1. Ցանկացած դիմորդ, ով համապատասխանում է հետևյալ չափանիշներից որևէ մեկին, չի կարող դիմել կրթաթոշակին։ Եթե դա հայտնաբերվի կրթաթոշակը ստանալուց հետո, դիմորդը ստիպված կլինի հրաժարվել կրթաթոշակից։
2. Ճապոնիա ժամանելու պահին զինվորականներ և զինված ուժերում ծառայող քաղաքացիական անձինք
3. Նախկինում MEXT կրթաթոշակ ստացած անձինք
4. Ներկայումս MEXT կրթաթոշակի այլ ծրագրի, օր.՝ ՈՒսանող-հետազոտող, համար կրկնակի դիմող անձինք։
5. «Ուսանող» կացության կարգավիճակով ճապոնական համալսարանում սովորող անձինք։ Նրանք, ովքեր սովորում կամ պատրաստվում են սովորել ճապոնական համալսարանում իբրև ինքնուրույն ֆինանսավորվող միջազգային ուսանող իրենց երկրում կրթաթոշակին դիմելուց մինչև կրթաթոշակի տրամադրումն ընկած ժամանակահատվածում։ Սակայն, այս սահմանափակումը չի տարածվում Ճապոնիայում ինքնուրույն ֆինանսավորվող միջազգային ուսանողների վրա, ովքեր հաստատապես կավարտեն իրենց ծրագիրը մինչև կրթաթոշակի ծրագրի սկիզբը և կվերադառնան հայրենիք։
6. Ուսանողներ, ովքեր ստացել են MEXT-ից բացի այլ կրթաթոշակ (այդ թվում՝ իրենց երկրի կառավարության կողմից), որը համընկնում է Ճապոնիայի կառավարության կրթաթոշակի հետ։
7. Դիմելու ժամանակ երկքաղաքացիություն ունեցող անձինք, ովքեր չեն կարող հաստատել, որ մինչև Ճապոնիա մեկնելը հրաժարվում են Ճապոնիայի քաղաքացիությունից։
8. **ՀԱՄԱԼՍԱՐԱՆՆԵՐՈՒՄ ԸՆԴԳՐԿՈՒՄ ԵՎ ՀԱՏՈՒԿ ՎԵՐԱՊԱՏՐԱՍՏՈՒՄ**
9. Ուսուցումը/վերապատրաստումն իրականացվում է միայն այն կուրսերով, որոնք ընդգրկված են «Ուսուցչի վերապատրաստման ծրագրի կուրսերի ուղեցույց»-ում։
10. MEXT-ը, խորհրդակցելով համապատասխան համալսարանների հետ, կորոշի այն համալսարանը, որում կընդգրկվի դիմորդը՝ հաշվի առնելով վերջինիս՝ ճապոներենի իմացությունը և մասնագիտացված կուրսերը, որոնք նա ցանկանում է սովորել։ Համալսարանի ընտրության հարցում առարկություններ չեն ընդունվում։
11. Վերապատրաստումն անցկացվում է ճապոներենով կամ անգլերենով։ Յուրաքանչյուր կուրսի լեզուն կարող է ճշտվել Ուսուցչի վերապատրաստման ծրագրի կուրսերի ուղեցույց»-ում։
12. Այն ուսանողները, ում ճապոներենի իմացությունը բավարար չէ, լեզվի կուրսեր կանցնեն ընդունող կամ MEXT-ի կողմից ընտրված այլ համալսարանում։ Ճապոներենի ուսուցումը սովորաբար տևում է վեց ամիս՝ ծրագրի սկզբում, սակայն որոշ համալսարաններ կարող են այն անցկացնել վերապատրաստմանը զուգահեռ։
13. Վերապատրաստումը հիմնականում բաղկացած է կրթական վարչարարությունից (օրինակ՝ կրթական վարչարարություն և ֆինանսներ, դպրոցների կառավարում), կրթական մեթոդներից (օրինակ՝ դասավանդում, ուսուցման համակարգի տեսություն, դասացուցակ, ուսումնական պլան, գնահատում) մասնագիտական առարկաների ուսումնասիրություն (օրինակ՝ մաթեմատիկա, ֆիզիկա, քիմիա, գիմնաստիկա) և ճանաչողական ուղևորություններ և պրակտիկա (օրինակ՝ դասալսումներ, մասնակցություն հատուկ կրթական միջոցառումներին, կրթական հետազոտական հաստատություններում շրջայցեր)։ Ուղղորդման պլանները կարող են կազմակերպվել ճկուն՝ ըստ ուսանողների նախընտրած ուսումնասիրության թեմաների։
14. Դիմորդը, ով տվյալ համալսարանում անցել է հատուկ կուրս, կստանա հավաստագիր։ Այդուհանդերձ, այս կրթաթոշակային ծրագրի նպատակը դիպլոմ ստանալը չէ։ Ուստի, ծրագրի ընթացքում կամ անմիջապես ավարտից հետո դիմորդը չի կարող ընդգրկվել համալսարանի բակալավրիատում, մագիստրատուրայում կամ դոկտորանտուրայում՝ իբրև Ճապոնիայի կառավարության կողմից հովանավորվող միջազգային ուսանող։ (Նույն այս սահմանափակումը վերաբերում է ինքնուրույն ֆինանսավորվող միջազգային ուսանողներին, ովքեր ընդգրկված են համալսարանի բակալավրիատում, մագիստրատուրայում կամ դոկտորանտուրայում։ Եթե դիմորդը ընդգրկվի նմանատիպ կուրսում, ապա ստիպված կլինի վերադարձնել կրթաթոշակի ամբողջ գումարը՝ կրթաթոշակի վճարման սկզբից հետին թվով հաշվարկված)։
15. **ԿՐԹԱԹՈՇԱԿԻ ԺԱՄԿԵՏԸ**

Ժամկետը համալսարանի վերապատրաստման կուրսն ավարտելու համար անհրաժեշտ ժամանակահատվածն է, որը պետք է տևի 2017թ. հոկտեմբերից (կամ կուրսի առաջին ամիսը) մինչև 2019թ. մարտը։ Ժամկետի երկարաձգումն անհնար է։

1. **ԿՐԹԱԹՈՇԱԿ**
2. Ծավալ. ամսական 143,000 իեն։ (Եթե ստացողը   
    ուսումնասիրություններ է կատարում ընտրված   
    տարածաշրջանում, նա ստանում է ամսական ևս   
    2,000 կամ 3,000 իեն։ Բյուջետային   
    նկատառումներից ելնելով՝ յուրաքանչյուր տարի   
    գումարը կարող է ենթարկվել փոփոխության)։   
    Կրթաթոշակը կարող է չեղարկվել ստացողի՝   
    համալսարանից երկարաժամկետ բացակայության   
    դեպքում։ Կրթաթոշակը կարող է նաև չեղարկվել   
    հետևյալ դեպքերում. ստացողը ստիպված կլինի   
    վերադարձնել կրթաթոշակի գումարը, որը ստացել   
    էր այն ժամանակ, երբ հայտնվել էր հետևյալ   
    իրավիճակներից որևէ մեկում.
3. Ստացողը կեղծ տեղեկություն է տրամադրել իր դիմումի մեջ։
4. Ստացողը խախտել է Կրթության, մշակույթի, սպորտի, գիտության և տեխնոլոգիաների նախարարությանը տված իր խոստման որևէ կետ։
5. Ստացողը խախտել է Ճապոնիայի օրենքը և դատապարտվել է ազատազրկման ավելի քան 1 տարի, առանց աշխատանքի իրավունքի։
6. Ստացողը համալսարանի կողմից ենթարկվել է կարգապահական տույժի, այդ թվում՝ հեռացման (կրթաթոշակի վճարումը կարող է դադարեցվել այնքան ժամանակ, մինչև համալսարանը պատժի վերաբերյալ որոշում կայացնի)։
7. Պարզվել է, որ ստացողը ի վիճակի չի լինի սահմանված ժամկետում ավարտել կուրսը ցածր գնահատականների, հեռացման կամ բացակայությունների պատճառով։
8. Ստացողի կացության կարգավիճակը «ուսանող»-ից փոխվել է մեկ այլ կարգավիճակի, ինչպես սահմանված է կից Ներգաղթի մասին ակտի I-4 աղյուսակում։
9. Ստացողը կրթաթոշակ է ստացել այլ հաստատությունից (բացառությամբ՝ հետազոտությունների համար անհրաժեշտ ծախսերի)
10. Տրանսպորտ
11. Ժամանում Ճապոնիա. կրթաթոշակ ստացողին կտրամադրվի   
     էկոնոմ դասի ինքնաթիռի տոմս` ըստ MEXT-ի   
     կողմից որոշված երթուղու, նրա երկրին\*   
     ամենամոտ գտնվող օդանավակայանից (որը,   
     ըստ էության, այն երկիրն է, որի քաղաքացին   
     է հանդիսանում դիմորդը) մինչև   
     Նարիտա միջազգային օդանավակայան կամ   
     այլ միջազգային օդանավակայան, որը   
     սովորաբար օգտագործում է համալսարանը։   
     Իր երկրի ներսում ճանապարհածախսը,   
     օդանավակայանի հարկը,   
     օդանավակայանից օգտվելու վճարները,   
     ճամփորդության հատուկ հարկերը կամ   
     Ճապոնիայի ներսում ճանապարհածախսը,   
     այդ թվում՝ միացնող չվերթի ծախսը, չեն   
     փոխհատուցվում։ (\*Թեև կրթաթոշակ   
     ստացողի դիմումում նշված հասցեն   
     համարվում է նրա կեցության   
     վայրը, եթե այն փոխվի   
     երկրից հեռանալու ժամանակ, փոփոխված   
     հասցեն կհամարվի նրա   
     կեցության վայրը։)
12. Մեկնում Ճապոնիայից. կրթաթոշակ ստացողը, ով կրթաթոշակի   
     սահմանված ժամկետի ավարտից հետո   
     վերադառնում է իր երկիր, իր դիմումի   
     համաձայն կստանա էկոնոմ դասի   
     ինքնաթիռի տոմս Նարիտա   
     միջազգային օդանավակայանից կամ   
     այլ միջազգային օդանավակայանից,   
     որը սովորաբար օգտագործում է   
     համալսարանը, մինչև նրա երկրին\*   
     ամենամոտ գտնվող օդանավակայան (որը,   
     ըստ էության, այն երկիրն է, որի   
     քաղաքացին է հանդիսանում դիմորդը)   
     թռիչքի համար։

(Ծանոթություն 1) Ցանկացած թռիչքի և պատահարների ապահովագրության   
 համար պետք է վճարի կրթաթոշակ ստացողը։

(Ծանոթություն2) Եթե ստացողը կրթաթոշակի ժամկետի ավարտից   
 անմիջապես հետո չվերադառնա իր երկիր՝ վերսկսելու իր   
 աշխատանքը, իր երկիր վերադառնալու ուղևորության   
 համար նա չի վճարվի։

1. Ուսման վարձ և այլ վճարներ. ընդունելության քննության, համալսարանում   
    ընդգրկման և ուսման վարձերը կվճարվեն   
    Ճապոնիայի կառավարության կողմից։
2. **ԸՆՏՐՈՒԹՅՈՒՆ**
3. Ճապոնական դիվանագիտական առաքելությունները անցկացնում են դիմորդների նախնական ընտրություն փաստաթղթերի դիտարկման, գրավոր քննության (ճապոներեն, անգլերեն) և հարցազրույցի միջոցով։
4. Նախնական ընտրության արդյունքները հրապարակվում են ճապոնական դիվանագիտական առաքելության կողմից սահմանված օրը։
5. Դիմորդները, ովքեր հաջողությամբ անցնում են նախնական ընտրության փուլը, ճապոնական դիվանագիտական առաքելության կողմից առաջարկվում են MEXT-ին։
6. MEXT-ը անցկացնում է դիմորդների ընտրության երկրորդ փուլը՝ հիմնված ճապոնական դիվանագիտական առաքելության առաջարկների վրա և որոշում կրթաթոշակ ստացողներին։
7. Երկրորդ փուլի արդյունքները հրապարակվում են դիվանագիտական առաքելության կողմից սահմանված օրը։
8. **ԱՆՀՐԱԺԵՇՏ ՓԱՍՏԱԹՂԹԵՐ**

Դիմորդները պետք է մինչև սահմանված ամսաթիվը ճապոնական դիվանագիտական առաքելությանը ներկայացնեն հետևյալ փաստաթղթերը։ Հանձնելուց հետո փաստաթղթերը հետ չեն վերադարձվում։ Փաստաթղթերը պետք է լինեն ճապոներեն կամ անգլերեն կամ պետք է կցվեն դրանց թարգմանությունները այս լեզուներից մեկով։ Դիմումները չեն դիտարկվի՝ մինչև բոլոր անհրաժեշտ փաստաթղթերը և դրանց կցվող նյութերը ամբողջովին և ճիշտ չլրացվեն ու չներկայացվեն։ Փաստաթղթերն անհրաժեշտ է համարակալել ( 1 -ից մինչև 8 ) վերևի աջ անկյունում։

1. Դիմումի ձև (2017թ.-ի սահմանված ձև) (1 բնօրինակ, 1 պատճեն) կցված լուսանկարով
2. Ընդգրկման նախապատվության դիմումի ձև (2017թ.-ի սահմանված ձև) (1 բնօրինակ) կցված լուսանկարով:

Ընտրեք առավելագույնը երեք նախնըտրելի համալսարաններ ճապոնական դիվանագիտական առաքելություններում առկա «Ուսուցչի վերապատրաստման ծրագրի կուրսերի ուղեցույցում» ներառված համալսարաններից և լրացրեք Ընդգրկման նախապատվության դիմումի ձևը՝ ըստ նախընտրելիության նշելով առավելագույնը երեք համալսարան և կուրսի կոդը։

Դիմումի ձևին և Ընդգրկման նախապատվության դիմումի ձևին կցեք մեկական լուսանկար. լուսանկարները պետք է արված լինեն նախորդ վեց ամսվա ընթացքում և լինեն 4.5 x 3.5 սմ չափսի։ Դրանք պետք է ցույց տան դիմորդի ամբողջական դեմքը ծնոտից վեր և առանց գլխարկի։ Լուսանկարների հետևում գրեք Ձեր անունը և ազգությունը; թղթով օրինակներ չեն ընդունվում։ Կարող եք էլեկտրոնային լուսանկարը տեղադրել դիմումի ձևի վրա և տպել (ինքնուրույն մի տպեք լուսանկարը և այն մի կցեք դիմումի ձևին)։

1. Հաստատված գնահատականների թերթիկ յուրաքանչյուր տարվա համար վերջին համալսարանից/ուսուցիչների պատրաստման դպրոցից (1 բնօրինակ, 1 պատճեն)։
2. Վերջին համալսարանի/ուսուցիչների պատրաստման դպրոցի դիպլոմ (1 բնօրինակ, 1 պատճեն)։
3. Տեղեկանք աշխատանքի վայրից (տրված ներկա գործատուի կողմից) (1 բնօրինակ, 1 պատճեն)։
4. Դիմորդի պատկանած դեպարտամենտի ղեկավարի կողմից երաշխավորագիր (ցանկացած ձև ընդունելի է) (1 բնօրինակ, 1 պատճեն)։
5. Առողջության մասին վկայական (2017թ.-ի սահմանված ձև) (1 բնօրինակ, 1 պատճեն)
6. Դիմորդի՝ ճապոներենի իմացությանն առնչվող այլ որակավորումները (եթե այդպիսիք կան) հավաստող փաստաթղթեր (2 օրինակ)
7. **ՆՇՈՒՄՆԵՐ**
8. Դիմորդին խորհուրդ է տրվում Ճապոնիա ժամանելուց առաջ սովորել ճապոներեն, ինչպես նաև տեղեկանալ Ճապոնիայի եղանակի, կլիմայի, սովորույթների, համալսարանական կրթության, Ճապոնիայի և իր երկրի օրենքների տարբերության մասին։
9. Քանի որ կրթաթոշակի վճարման առաջին տրանշը չի կարող կատարվել ստացողի ժամանումից անմիջապես հետո, ստացողը պետք է իր հետ բերի առնվազն $2,000 հրատապ կարիքները հոգալու համար։
10. Ճապոնիա ժամանելուց հետո կրթաթոշակ ստացողը պետք է ընդգրկվի Ազգային բժշկական ապահովագրության ծրագրում։
11. Կացարան.
12. Համալսարանների կողմից տրամադրվող հանրակացարաններ միջազգային ուսանողների համար

Որոշ համալսարաններ միջազգային ուսանողների համար ունեն հանրակացարաններ։ Այդ համալսարաններում ընդգրկված ուսանողները կարող են ապրել հանրակացարաններում որոշակի պայմաններով։ Այնուամենայնիվ, սենյակների սակավաթվության պատճառով այդ կացարաններից որոշները կարող են ազատ տեղեր չունենալ։

1. Մասնավոր վարձակալվող տներ և բնակարաններ

Նրանք, ովքեր չեն կարող կացարան գտնել վերոնշյալ վայրերում, կարող են բնակվել համալսարանների ննջասրահներում կամ մասնավոր վարձակալվող տներում։

1. Խնամառուների հետ առնչվող ողջ ծախսերը պետք է հոգա դիմորդը։ Վերջինիս խորհուրդ է տրվում հաշվի առնել խնամառուների համար կացարան գտնելու հետ կապված զանազան բարդություններն ու բարձր գինը։ Հետևաբար, իրենց ընտանիքի հետ ժամանել ցանկացողներին խորհուրդ է տրվում նախ գալ միայնակ և նրանց համար հարմար կացարան գտնել։
2. Կրթաթոշակ ստացողի մասին տեղեկությունները (անուն, սեռ, ծննդյան օր, ազգություն, ընդունող համալսարան, մասնագիտություն, ընդգրկման ժամանակահատված, կուրսի ավարտից հետո կարիերա, կոնտակտային տվյալներ [հասցե, հեռախոս, էլ. հասցե]) կարող են տրամադրվել կառավարական համապատասխան մարմիններին Ճապոնիայի կառավարության կողմից իրականացվող միջազգային ուսանողների փոխանակման ծրագրերում օգտագործման նպատակով (աջակցություն ուսման ընթացքում, հետադարձ կապ, միջազգային ուսանողական համակարգի բարելավում)։

Կրթաթոշակ ստացողի վերաբերյալ տեղեկությունները՝ բացի ծննդյան օրից և կոնտակտային տվյալներից, ուսման ավարտից հետո կարող են հասանելի լինել հանրությանը Ճապոնիայի կառավարության կողմից պատրաստվող նյութերում վերադարձող ուսանողների գործունեության մասին իրազեկելու և Ճապոնիայում միջազգային ուսանողների ընդունելությունը խրախուսելու նպատակով։

Այս հարցերը ներառված են MEXT-ի կրթաթոշակի կանոնադրության մեջ, որի պայմաններին կրթաթոշակ ստացողները պետք է համաձայնեն և ներկայացնեն, երբ ստանան կրթափոշակը։ Չհաշված բացառիկ դեպքեր՝ միայն այդ պայմաններին համաձայն դիմորդները կստանան MEXT-ի կրթաթոշակ։

1. Դիմելու ուղեցույցին և դիմելու ձևին կից հայերեն տեքստը միայն հարմարավետության համար է։ Դիմելու ուղեցույցի և դիմելու ձևի ճապոներեն տարբերակները համարվում են գերակա հայերեն տեքստի նկատմամբ։ Տեքստի բովանդակության վերաբերյալ հարցեր ունենալու դեպքում պետք է դիմել ճապոնական դիվանագիտական առաքելությանը։
2. Այս կրթաթոշակի մասին ավելի մանրամասն տեղեկություններ կարող եք ստանալ ճապոնական դիվանագիտական առաքելություններից։
3. Ի լրումն դիմելու ուղեցույցում տեղ գտած կանոնակարգմանը՝ կրթաթոշակի ծրագրի իրականացման համար անհրաժեշտ այլ կարգ սահմանում է Ճապոնիայի կառավարությունը։